রুটা মেইলুটাইট

রুটা মেইলুটাইট (আধ্বব: [ruːˈt̪ɐ mʲɛɪɫʊˈt̪ʲîːt̪ʲeː]; জন্ম: ১৯ মার্চ, ১৯৯৭) কাউনাসে জন্মগ্রহণকারী লিথুয়ানিয়ার বিখ্যাত সাঁতারু। পনের বছর বয়সেই তিনি লিথুয়ানিয়ার প্রমিলা সাঁতারে এগারোবার রেকর্ড ভঙ্গ করেন। ২০১১ সালে তুরস্কের ত্রাবজোনে অনুষ্ঠিত ইউরোপীয় যুব গ্রীষ্মকালীন অলিম্পিক উৎসবে ১০০ মিটার ব্রেস্টস্ট্রোকে স্বর্ণপদক, ৫০ মিটার ফ্রিস্টাইলে রৌপ্যপদক ও ১০০ মিটার ফ্রিস্টাইলে ব্রোঞ্জপদক জয় করেন। লন্ডনে অনুষ্ঠিত ২০১২ সালের গ্রীষ্মকালীন অলিম্পিকে মেইলুটাইট প্রমিলাদের ১০০ মিটার ব্রেস্টস্ট্রোকে ১:০৫.৪৭ সময় নিয়ে স্বর্ণপদক লাভ করেন। এরফলে তিনি লিথুয়ানিয়ার সর্বকনিষ্ঠ অলিম্পিক স্বর্ণপদক জয়ী ক্রীড়াবিদের মর্যাদা লাভ করেন। সেমি-ফাইনালে তিনি ১:০৫.২১ সময় নিয়ে ইউরোপীয় রেকর্ড ভঙ্গ করেছিলেন। ২০১৩ সালে তিনি ০.০১ সেকেন্ড সময়ের ব্যবধানে নিজ ইউরোপীয় রেকর্ড ভেঙ্গে ফেলেন। ২০১৩ সালে বার্সেলোনায় অনুষ্ঠিত বিশ্ব সাঁতার চ্যাম্পিয়নশীপে ১০০ ও ৫০ মিটার ব্রেস্টস্ট্রেকে নিজ সেরা রেকর্ড ভাঙ্গেন। রুটা মেইলুটাইট প্লাইমাউথ কলেজে সাঁতারে বৃত্তিধারী এবং প্লাইমাউথ লিয়েন্ডার সুইমিং পরিকল্পনায় কোচ জন রুডের কাছে প্রশিক্ষণ নিচ্ছেন। লিথুয়ানিয়ার কাউনাসে জন্মগ্রহণকারী রুটা মেইলুটাইটের বাবা-মা হচ্ছেন সাউলিয়াস মেইলুটিস ও ইনগ্রিদা মেইলুটাইন। শৈশবেই গাড়ী দুর্ঘটনায় মাকে হারান মেইলুটাইট। মারগিরিস (২০) ও মিন্ডাগাস (২৪) নামে তার দুই বড় ভাই রয়েছে। সাত বছর বয়সে সাঁতার শিখতে শুরু করেন তিনি। বাবা-ভাইয়ের সাথে ১৩ বছর বয়সে কাউনাস থেকে প্লাইমাউথে বসবাস করছেন। ২০১০ সালে ৫০ মিটার ও ১০০ মিটার ব্রেস্টস্ট্রেকে তিনি লিথুয়ানিয়ার সাঁতারের রেকর্ড ভেঙ্গে ফেলেন। ২০১২ সালের গ্রীষ্মকালীন অলিম্পিকে মেইলুটাইট লিথুয়ানিয়ার ইতিহাসে সর্বকনিষ্ঠ সাঁতারু হিসেবে অংশগ্রহণের সুযোগ পান। ১:০৫.৫৬ সময়ে তিনি প্রমিলাদের ১০০ মিটার ব্রেস্টস্ট্রোকে প্রথম স্থান অধিকার করেন ও লিথুয়ানিয়ার পক্ষে নতুন রেকর্ড সৃষ্টি করেন। সেমি-ফাইনালেও পূর্বের রেকর্ড ভেঙ্গে ফেলেন ১:০৫.২১ সময় নিয়ে এবং নতুন ইউরোপীয় রেকর্ড সৃষ্টি করেন। ফাইনালে ১:০৫.৪৭ সময়ে স্বর্ণপদক জয় করেন। ১০০ মিটার ও ৫০ মিটার ফ্রিস্টাইলে অংশ নিয়ে সেমি-ফাইনালে উঠতে না পারলেও নতুন জাতীয় রেকর্ড গড়েন ২৫.৫৫ সেকেন্ডে। "Rūta Meilutytė"। www.london2012.com। ৫ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০১২।  "Plaukikė Meilutytė toliau gerina Lietuvos rekordus"। Delfi.lt।  "Lithuanian 15-year-old Ruta Meilutyte wins shock gold"। সংগ্রহের তারিখ ৩১ জুলাই ২০১২।  "Ruta Meilutyte grabs a gold for Lithuania"। Guardian UK। ৩১ জুলাই ২০১২। সংগ্রহের তারিখ ৩১ জুলাই ২০১২।  "Rūta Meilutytė is the new world champion"। Lithuania Tribune। ৪ মার্চ ২০১৩ তারিখে মূল থেকে আর্কাইভ করা।  "Meilutytė: I have to say no to Great Britain"। Lithuania Tribune। ৩০ জানুয়ারি ২০১৩ তারিখে মূল থেকে আর্কাইভ করা।  "2013 International Swimming Meeting of Monte-Carlo 100 m Breastroke Women" (পিডিএফ)। http://montecarlo-swimming.org। ৮ জুন ২০১৩। ১৪ সেপ্টেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ জুন ২০১৩।  http://edition.cnn.com/2013/06/05/sport/meilutyte-swimming-olympics-lithuania "সংরক্ষণাগারভুক্ত অনুলিপি"। ৫ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৩।  "Be motinos užaugusią plaukikę pergalių keliu lydi tėvas"। lrytas.lt। ৩০ জুলাই ২০১২। ১ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১২।  "R.Meilutytės pirmasis treneris: ji verkė, kai tėtis neleido plaukti"। Kauno diena। ৩১ জুলাই ২০১২। সংগ্রহের তারিখ ২ আগস্ট ২০১২।  "15-year-old Plymouth schoolgirl Ruta Meilutyte takes shock 100m breaststroke gold"। Daily Telegraph। ৩১ জুলাই ২০১২। সংগ্রহের তারিখ ৩১ জুলাই ২০১২।  Women's 100m Freestyle আর্কাইভইজে আর্কাইভকৃত ৫ ডিসেম্বর ২০১২ তারিখে, London2012.com Women's 50m Freestyle আর্কাইভইজে আর্কাইভকৃত ১০ ডিসেম্বর ২০১২ তারিখে, London2012.com উইকিমিডিয়া কমন্সে রুটা মেইলুটাইট সংক্রান্ত মিডিয়া রয়েছে। Profile at sportsreference.com